Normalt kan sejlbåde i Limfjorden signalere ønske om gennemsejling til Jernbanebroen og sejle problemfrit lige igennem. Men i går gik sporskifteren på broen i stykker. Det betyder, at sporene ikke kan skilles. Togene kan altså stadig passere, men broen kan ikke åbne for skibene. - Der bliver arbejdet i døgndrift på at få det skiftet. Men sikkerheden kommer først - det skal være 100 procent ordenligt, siger brovagt på Jernbanebroen, Thomas Kolmorgen. Kan ikke fastsætte tidspunkt Brovagten kan ikke med sikkerhed sige, hvornår det vil lykkes at åbne op for skibstrafikken igen. - Jeg håber, det er fikset indenfor de nærmeste par dage, siger Thomas Kolmorgen. Mindre skibe der kan komme under Jernbanebroen uden broåbning, har fortsat fri adgang.
Lige nu kan de fleste sejlbåde ikke passere under Jernbanebroen i Aalborg, da den er defekt.